kardosdrur/scandi-wiki huggingface dataset:
Niels Emil Hörup

Niels Emil Hörup (født 12. juni 1963) er en dansk politiker fra Venstre, som i perioden 2006-2021 var borgmester i Solrød Kommune, hvor han efterfulgte Merete Wiid.

Eksternt link 
 Danske Kommuners borgmesterfakta

Borgmestre i Danmark 2018-2021
Borgmestre fra Venstre
Henrik Holmer

Henrik Holmer (født 28. september 1956) er en dansk socialdemokratisk politiker, som fra 2007 til 2013 var borgmester i Vordingborg Kommune, efter at have været borgmester fra 2002 i den tidligere Langebæk Kommune.
I 2010 blev Holmer formand for Kommunekontaktråd Sjælland, en sammenslutning af de 17 kommuner i Region Sjælland., en sammenslutning af de 17 kommuner i Region Sjælland, i perioden før var han næstformand. I hele perioden som borgmester var Holmer stærkt engageret i arbejdet med etableringen af Danmark Borgcenter, Vordingborg, der officielt åbnede i april 2014.

Holmer tiltrådte februar 2014 en stilling som chefkonsulent i Køge Kommune med projektansvar for Køge Nord, et 130 ha. stort byudviklingen i forbindelse med Køge Nord Station  på den nye jernbanestrækning fra København til Ringsted. Banen åbner i december 2018.

I 2015 blev Holmer tilknyttet Lundgaard-konsulenterne som "Lundgaard-coach”.

Holmer, tog afgang fra den kongelige Veterinære_ og Landbohøjskole som cand.hort.arc. (landskabsarkitekt) 1988. Fra 1990 – 91 Projektleder for Skov & Gartneri i Stubbekøbing. Ansattes i 1991 som plejeplanlægger i Køge Kommune, hvor han fra 1993-2002 var vej- og parkchef i Køge Kommune. 

Holmer har bl.a. være medlem af følgende bestyrelser:

 DGI – Storstrømme 2014 -
 Cantabile 2 - Vordingborgs egnsteater 2014 -
 Vordingborg skolen 2014 -
 Pension Danmark  fra 2007 –2014  
 Erhvervsakademi Sjælland 2010 – 2014 Køge
 Femern Belt Development 2007 –2013, Femern Belt Forum 2007 - 2013
 Turismenetværk Sydsjælland – Møn 2002  - 2013
 Museerne.dk
 Danmarks Borgcenter
 Dansk AFS

Medlem af Trængselskommissionen, der i 2012-2013 arbejdede med initiativer til at nedbringe trængsel i trafikken, primært i hovedstaden.

Eksternt link 
 Danske Kommuners borgmesterfakta

Tidligere borgmestre fra Danmark
Borgmestre fra Socialdemokraterne
Poul Arne Nielsen

Poul Arne Nielsen (født 25. september 1944) er en dansk politiker fra Venstre, som fra 2007 til 2014 var borgmester i Stevns Kommune, efter at have været borgmester i den gamle Vallø Kommune.

Eksternt link 
 Danske Kommuners borgmesterfakta

Tidligere borgmestre fra Danmark
Borgmestre fra Venstre
Teddy Sheringham

Edward Paul "Teddy" Sheringham (født 2. april 1966) er en tidligere engelsk fodboldspiller. Sheringham spillede som angriber, og han havde en succesfuld karriere på klubniveau, da han vandt næsten alle store titler i sine klubber. Den mest kendte bedrift, var da han var med til vinde the Treble med Manchester United i 1998–99-sæsonen.

Eksterne henvisninger 

 

Fodboldspillere fra England
Fodboldspillere fra Millwall F.C.
Fodboldspillere fra Aldershot F.C.
Fodboldspillere fra Djurgårdens IF Fotboll
Fodboldspillere fra Nottingham Forest F.C.
Fodboldspillere fra Tottenham Hotspur F.C.
Fodboldspillere fra Manchester United F.C.
Fodboldspillere fra Portsmouth F.C.
Fodboldspillere fra West Ham United F.C.
Fodboldspillere fra Colchester United F.C.
Fodboldspillere fra Beckenham Town F.C.
Personer tildelt Member of the Order of the British Empire
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Tjebarkulsøen

Tjebarkulsøen (, ) er en indsø i Tjeljabinsk oblast i Rusland. Den har et areal på 19,8 km² og er dækket af is fra november til april. Byen Tjebarkul ligger på bredden af søen.

Se også 
 Meteoritnedfaldet i Rusland 2013

Referencer

Ekstern henvisning 

Søer i Tjeljabinsk oblast
Geneve Motor Show

Geneve Motor Show () er en årlig bilmesse, som afholdes i marts måned i den schweiziske by Genève. Bilmessen afholdes i Geneve Palexpo, et konferencecenter beliggende lige ved Genève Internationale Lufthavn. Bilmessen organiseres af Organisation Internationale des Constructeurs d'Automobiles (Bilkonstruktørernes Internationale Organisation), og anses for at være en vigtig internationalt bilmesse.

Messen blev afholdt for første gang i 1905.

Eksterne henvisninger 

 Officiel hjemmeside 

Motor Show
Bilmesser
Etableret i 1905
Ronny Johnsen

Jean Ronny Johnsen (født 10. juni 1969 i Sandefjord) er en tidligere norsk fodboldspiller. Johnsen spillede som center back eller defensiv midtbanespiller, men han var ofte på sidelinjen på grund af sine mange skader.

Fodboldspillere fra Norge
Fodboldspillere fra Eik-Tønsberg
Fodboldspillere fra FC Lyn Oslo
Fodboldspillere fra Lillestrøm SK
Fodboldspillere fra Beşiktaş JK
Fodboldspillere fra Manchester United F.C.
Fodboldspillere fra Aston Villa F.C.
Fodboldspillere fra Newcastle United F.C.
Fodboldspillere fra Vålerenga IF
Personer fra Sandefjord
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Traktor Tjeljabinsk

Traktor Tjeljabinsk (russisk: Тра́ктор Челябинск) er en ishockeyklub fra Tjeljabinsk i Rusland, som spiller Kontinentale Hockey-Liga. Klubbens hjemmebane er Traktor Isarena.

Ishockeyklubber i Rusland
Ishockeyklubber i KHL
Etableret i 1947
Sport i Tjeljabinsk
Antonio Leigh-Smith

Antonio Gustav Gottlieb Leigh Smith, kaldet Leigh-Smith (født 26. december 1848 på Eskemosegård i Birkerød Sogn, død 13. april 1905 i København) var en dansk nationaløkonom, officer og konsul.

Karriere 
Leigh-Smith var søn af jægermester, cand. jur. Michael Frederik Gustav Smith til Rudbjerggård (24. maj 1816 - 9. juni 1893) og Emma Eleonore Henriette født Tichy (1. juli 1826 - 11. august 1892). Han blev student fra Sorø Akademi i 1866, det følgende år reserveofficersaspirant i artilleriet og 1872 premierløjtnant ved 2. Artilleriregiment og 1873 ved 1. Artilleribataljon. Da hans onkel, general Waldemar Raasløff i 1874 udsendtes til Østasien, ledsagede han denne som sekretær og benyttede lejligheden til at sætte sig ind i handels- og skibsfartsforholdene derovre. Efter sin hjemkomst i 1876 blev han ansat ved 1. Artilleriregiment, 1877 ved Tøjhusafdelingen og 1880 ved 2. Artilleriregiment. Samtidig studerede han nationaløkonomi og tog i 1880 statsvidenskabelig eksamen. I det følgende år trådte han uden for nummer i artilleriet og overtog redaktionen af Fædrelandet. Efter at bladet var gået ind (1882), tog han sin afsked fra artilleriet (1883) og levede nogle år på landet, sysselsat med nationaløkonomiske studier. I 1884 blev han kaptajn i artilleriets forstærkning og arbejdede fra 1889 som medhjælper i Rigsarkivet. 1896 udnævntes han til udsendt konsul i Shanghai og fik afsked 1903. Leigh-Smith blev 3. november 1900 Ridder af Dannebrog og bar også Dobbelte Drageorden og var Ridder af Nordstjerneordenen. Han døde 13. april 1905 og er begravet på Garnisons Kirkegård.

Forfatterskab 
Leigh-Smith har særlig beskæftiget sig med kreditspørgsmålet, og en frugt af hans studier i denne retning er hans i 1892 udkomne fremstilling af Landbrugets Kreditinstitutter i Sverige, indeholdende en kyndig og omhyggelig redegørelse for Hypotekbankens virksomhed; men han har også syslet med andre emner, hvorom forskellige tidsskriftsartikler bærer vidnesbyrd, således om handelsforholdene i Østasien, om arbejderforsikring og arbejdsgivernes organisation, om ølskatten og om engelske landbrugstilstande. Han var bidragyder til 1. udgave af Dansk Biografisk Leksikon.

Leigh-Smith er fotograferet af G.P. Jacobsen og 1902 af Sophus Juncker-Jensen (Det Kongelige Bibliotek).

Kilder 
 
 Danske Jurister 1736-1936.

Konsuler fra Danmark
Riddere af Dannebrog
Nationaløkonomer fra Danmark
Artilleriofficerer fra Danmark
Chefredaktører fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Artikler fra 1. udgave af Dansk biografisk leksikon
Thomas Cavalier-Smith

Thomas (Tom) Cavalier-Smith (født 21. oktober 1942, død 19. marts 2021) var en forsker og professor ved afdelingen for zoologi ved University of Oxford, der er mest kendt for sit arbejde fra 1980 med at klassificere Eukaryoterne på overordnet niveau, dvs. hvorledes dyr, planter, svampe, alger, amøber m.v. grupperes i riger o.lign.

Referencer 

Botanikere med autornavne
Botanikere fra Storbritannien
Ansatte ved University of Oxford

Briter i 1900-tallet
Briter i 2000-tallet
Naturalisme (billedkunst)

Inden for maleriet var naturalismen en bestræbelse på at gengive omverdenen så nøjagtigt som muligt. Man forholder sig derfor objektiv, og maler kun det man ser.

Gustave Courbet angives som den maler der førte an i denne bevægelse, efterfulgt af Jean-François Millets malerier af bondelivet. Man blev sin egen tid bekendt og malede hvad man så: bønder, arbejdere, fabrikker, beværtninger og det jævne folk. Naturalismen bredte sig over Europa til malere som Max Liebermann, Max Klinger, Ilja Repin, Vasily Vereshchagin og i Danmark P.S. Krøyer. Men samtidig i Frankrig begyndte Édouard Manet omkring 1860 at male under påvirkning af Francisco Goya og Diego Velázquez, og ca. 1870 bryder han med naturalismen. I 1874 organiserede kunstnere som Claude Monet og Camille Pissarro en uafhængig udstilling. Det var under denne udstilling, at kunstkritikeren Louis Leroy ud fra maleriet Impression, Soleil Levant af Monet døbte de udstillende malere impressionister.

Naturalismen var en af strømningerne i slutningen af 1800-tallets malerkunst. Naturalismen var nært forbundet med udviklingen af friluftsmaleriet.

Reference 

Kunst
Kunsthistorie
Maleri
Adrenoleukodystrofi

Adrenoleukodystrofi (ALD) er en sygdom der oftest begynder i alderen 3-10 år og påvirker nervesystemet, mere specifikt myelinskederne, som er et fedtlag rundt om nerverne, der isolerer nerven, ligesom isoleringen på en ledning. Sygdommen er meget sjælden. I USA er det 1 ud af 21.000, der får sygdommen, og de ramte vil oftest dø inden for 2 år. Man arbejder på løsninger verden over.

Ekstern henvisning
Adrenoleukodystrofi 

Sygdomme
Joseph Soldenfeldt

Joseph Carl Soldenfeldt, født Soldin (26. januar 1806 i København – 14. februar 1891 sammesteds) var en dansk embedsmand, boghandler og legatstifter, bror til F.V. Soldenfeldt og medgrundlægger af Soldenfeldts Stiftelse.

Karriere 
Han blev født i København, hvor hans fader, Abraham Soldin (1769-1834), var boghandler. Moderen hed Rose Wallich (1769-1842). Han var født jøde, men blev tillige med sin broder Ferdinand Vilhelm og to andre søskende døbt 29. april 1820 i Frederiksberg Kirke med navnet Soldenfeldt. 1822 blev han student, 1827 cand. jur. og trådte derefter ind i Danske Kancelli, hvor han blev kancellist 1834, fuldmægtig 1841 og samme år kontorchef i brandforsikringskontoret. 1842 blev han kancelliråd og 1854 justitsråd. 1859 tog han på grund af nedsat syn sin afsked derfra med titel af etatsråd og blev 8. februar 1886 Ridder af Dannebrog.

Filantropi 
Sammen med sin broder havde han arvet faderens forlagsboghandel, der væsentligst omfattede sådanne kurante ting som skudsmålsbøger og skolebøger, og derved samlede de sig en meget stor formue. De var selv nøjsomme og tarvelige, men udviste en enestående godgørenhed, og der var næppe noget, der blev samlet ind til, hvor de ikke med glæde ydede bidrag; en stor almisseuddeling fandt årrækker igennem sted hver fredag fra den fædrene gård i Fortunstræde. Deres efterladte formue, over 1.750.000 kr. i datidens mønt, bestemte de (ved testamente af 14. marts 1881) til legater for kvinder, væsentligst af de arbejdende og tjenende klasser: Lærerinder, husjomfruer, syjomfruer, tjenestepiger; en del af beløbet brugtes til at bygge et par store stiftelser for, som blev administreret af Københavns Magistrat. F.V. Soldenfeldt døde 9. november 1881, Joseph Soldenfeldt 14. februar 1891. Begge brødre var ugifte.

Han er begravet på Assistens Kirkegård. Soldenfeldt er gengivet i relief af E. Soldi 1890 og i en buste af Carl Aarsleff på Soldenfeldts Stiftelse.

Kilder 
  Biografi af Sofus Elvius
 Illustreret Tidende, XXXII, nr. 23.
 Danske Jurister 1736-1936.

Eksterne henvisninger 
 

Personer i Dansk Biografisk Leksikon
Jøder fra Danmark
Personer der er konverteret til kristendommen
Jurister fra Danmark
Kontorchefer fra Danmark
Riddere af Dannebrog
Boghandlere fra Danmark
Legatstiftere fra Danmark
Filantroper fra Danmark
Personer fra København
Danskere i 1800-tallet
Artikler fra 1. udgave af Dansk biografisk leksikon
Slægten Soldin
Forlæggere fra Danmark
Pininfarina

Carrozzeria Pininfarina er et firma fra Torino i Italien, der er kendt for at designe biler. Firmaet blev stiftet af designeren Battista Pininfarina, som fik tilnavnet Pinin «yngste broder», som han senere i livet officielt lagde til sit fødenavn, Farina, hvilket forklarer bogstavet 'F' i firmaet logo. Firmaet styres i dag af barnebarnet Andrea Pininfarina. Mange designere har arbejdet for firmaet, som er blevet et af de mest kendte bildesign- og konceptbil-firmaer i verden.

Pininfarina har designet biler for mange store bilmærker, bl.a. Ferrari, Maserati, Cadillac, Peugeot, Alfa Romeo, Fiat, Jaguar, Volvo og Lancia.

Pininfarina har også designet IC4-togene for DSB og AnsaldoBreda.

Eksterne henvisninger

 Hjemmeside 

Etableret i 1930
Virksomheder fra Italien
Hanus G. Johansen

Hanus G. Johansen, (også kendt som Hanus G.) (18. juni 1950 i Klaksvík) er en færøsk sanger, komponist og guitarspiller. Han er bl.a. kendt for at have komponeret melodier til flere af Poul F. Joensen's digte og derefter udgivet sangene, som han selv synger. Han har hidtil udgivet tre musikudgivelser med digte af Poul F., den første var et kasettebånd med titlen Gaman og álvara (Spøg og alvor), som udkom i 1988, og igen som CD i 2008. Den anden var Hørpuspælarin (Harpespilleren) fra 2010 og den tredje var Á fold eru túsund gudar (På jorden er der tusinde gude) fra 2012. I 2010 og 2012 blev han nomineret til Planet Awards, i 2010 i to kategorier: Bedste album og Bedste artist og i 2012 i kategorien Bedste artist. I januar 2013 fik han tildelt en livslang ydelse fra det færøske Kulturministerium på 20.000 kr. om året, prisen kaldes Sømdargáva landsins

Diskografi 
 Á fold eru túsund gudar - Digte af Poul F. Joensen, Hanus G. Johansen har komponeret og synger. Udgivet den 18. november 2012 på Poul F. Joensen's fødselsdag.
 Hørpuspælarin 2010 Hanus syngur Poul F.
 "Eitt blað eg á kann skriva", Juni 2010, EP med egne kompositioner, digte af Hans Jákup Glerfoss. CD'en blev udgivet samme dag som Hanus G. fyldte 60 år ved en sammenkomst i Norðurlandahúsið (Nordens Hus i Tórshavn).
 "frå leddigen - Jakob Sande-dikt i færøysk tonedrakt - Hanus G. Johansen & Aldubáran. CD, udgivet 2006, 100 år efter at Jakob Sande var født.
 Bouquet - Hanus G. Johansen & Aldubáran. CD, udgivet i 2000, samme år som Hanus G. fyldte 50 år.
 Gaman og álvara - Hanus syngur Poul F. LP og kassetebånd i 1988. CD i 2008.
 Ung um aldarmóti.
 Syng bara við - Kristian Blak & children. Oprindelig udgivet som LP i 1985, senere udgivet som CD.
 Nósi - Kristian Blak (CD for børn)

Hæder 
 2013 - Listavirðisløn Nólsoyar Páls på 75.000 kroner, 2013 var første gang denne pris blev givet, den blev etableret af Klaksvig's kommune
 2012 - Sømdargáva landsins (årlig ydelse på 20.000 kr. resten af livet, udbetales første gang i 2013)
 Nomineret til Planet Awards 2012 í kategorien Bedste artist/gruppe
 Nomineret til Planet Awards 2010 i kategorien Bedste artist/gruppe
 Nomineret til Planet Awards 2010 i kategorien Bedste album for CD'en Hørpuspælarin
 2008 - Listavirðisløn Miðlahúsins (Mediehusets Kunstpris)

Referencer 

Sangere fra Færøerne
Komponister fra Færøerne
Musikere fra Færøerne
Personer fra Klaksvik
Mønsted Å

Mønsted Å  er en ca. 12 km lang å, der har sit udspring lige syd for  den nu tørlagte Rosborg Sø syd for Mønsted  i Viborg Kommune. Den løber først mod nord, og nord for Viborg-Holstebro-vejen mod nordvest mellem Mønsted (og Mønsted Kalkgruber) og Mønsted Plantage. Den løber sammen med Jordbro Å ved  Stoholm og fortsætter  til Hjarbæk Fjord. Den øverste, sydlige del løber gennem  Natura 2000-område nr. 37 Rosborg Sø, mens den nordlige del af ådalen  er en del af Natura 2000-område nr. 39 Mønsted og Daugbjerg Kalkgruber og Mønsted Ådal.

Eksterne kilder og henvisninger 

 Naturplan 37  på naturstyrelsen.dk
 Naturplan 39  på naturstyrelsen.dk

Vandløb i Danmark
EU-habitatområder i Danmark
Vandløb i Viborg Kommune
Lokaliteter i Viborg Kommune
Soldin (slægt)

Soldin er en dansk, jødisk slægt.

Den jødiske slægt Soldin kom til Danmark i 1700-tallet med købmand Israel Isak Soldin (1737-1818), gift med Malka (ca. 1743-1800), hvis tre sønner, Hartvig Soldin (1763-1843), Abraham Soldin (1769-1834), og Salomon Soldin (1774-1837), alle blev boghandlere i København.

Abraham Soldin var gift med Rose Wallich (1769-1842) og fader til Charlotte Amalie Soldenfeldt (1801-1836, gift med grosserer Jacob Frederik Magnus 1794-?), boghandler Ferdinand Vilhelm Soldenfeldt (1803-1881), Henriette Augusta Soldenfeldt (1804-?) og etatsråd Joseph Carl Soldenfeldt (1806-1891). Alle Abraham Soldins børn blev 29. april 1820 - efter Jødefejden - døbt i Frederiksberg Kirke og ændrede navn til Soldenfeldt. Ingen af de to brødre fik børn.

Salomon Soldin var gift med Hanna Ruben (1775-1850), datter af købmand Ephraim Magnus Ruben (1732-1813) og Sara Moses (ca. 1746-1815).

Tre medlemmer af slægten grundlagde to anselige velgørende stiftelser, Soldins Stiftelse i Skindergade (overtaget af den selvejende institution Kunstnerkollegiet 1978) og Soldenfeldts Stiftelse på Sortedam Dossering.

Kilder 
 Opslag i Dansk Biografisk Leksikon.
 Slægtsbog

 
Jødiske slægter
Slægter fra Danmark
Hans Morten Sommer

Hans Morten Sommer (24. maj 1735 i Alstahov i Nordland – 26. marts 1791) var en dansk-norsk højesteretsassessor.

Han var født i Nordland, hvor hans fader, Morten Sommer, var sognepræst; moderen, Abel Margrethe født Dass, var sønnedatter af digteren Petter Dass. Han blev student fra Trondhjems Skole 1752. Som alumnus på Borchs Kollegium 1754-59, hvor han tillige var inspektør, lagde han sig især efter de gamle sprog og historie, senere dyrkede han med interesse lovkyndigheden. Efter at have taget juridisk eksamen blev han 1762 assessor i Hofretten. 1766 opgav han denne stilling og rejste til Nordland, hvor han købte en landejendom. Her opholdt han sig til 1775, da han atter begav sig til København og, efter anden gang at have taget juridisk eksamen, blev assessor i Højesteret 1777 og justitsråd 1779. Han døde 26. marts 1791. Han var gift med Abel født Hammond, datter af kommerceråd William Hammond.

Som ung student udgav Sommer 1756 en afhandling De injusto solidioris eruditionis contemptu, som vakte adskillig opsigt; man beundrede forfatterens elegante latin, men anmelderne kritiserede den ensidighed, hvormed han hævdede de klassiske studier som det eneste grundlag for al dannelse. Et andet udslag af hans filologiske Interesser var den undersøgelse, som han 1778 udgav om fejl i de danske oversættelser af Det Nye Testamente, et arbejde, som vandt den største anerkendelse. Der udtaltes ønske om, at Sommer ville påtage sig en ny oversættelse, men han satte sig et meget større mål, i det han i de følgende år arbejdede på en kritisk udgave af den græske tekst med ny latinsk og dansk oversættelse og ledsaget af kommentar. Arbejdets omfang hindrede dets fuldbringelse. Sommer havde i det hele navn som en mand af grundig lærdom, og da Johan Ernst Gunnerus udkastede sin plan til et norsk universitet, tiltænkte han Sommer et juridisk professorat.

Kilder 
  Biografi af A.E. Erichsen
 Jens Worm, Lexicon over lærde Mænd.
 Nye kritisk Journal (1778), s. 289 ff.

Personer i Dansk Biografisk Leksikon
Danskere i 1700-tallet
Nordmænd i 1700-tallet
Dommere i Hofretten (Danmark)
Højesteretsdommere fra Danmark
Faglitterære forfattere fra Danmark
Artikler fra 1. udgave af Dansk biografisk leksikon
Justitsråder fra Danmark
Nielsen's Discount

Nielsen's Discount GmbH er en detailkæde med tre grænsebutikker. Butikker ligger Flensborg, hvor hovedsædet også ligger, i Burg på Femern og i Sønder Løgum. Nielsen's Discount-kæden er en del af Nielsen's Discount Holding GmbH, der også omfatter selskaber som Scanbolaget.com, Gaastra, Vitamizzer, Scanbay og EBB.

Grænsebutikker

Eksterne henvisninger 
 Nielsen's Dicount hjemmeside
 Nielsen's Dicount Holdings hjemmeside

Grænsebutikker
Detailvirksomheder fra Tyskland
Virksomheder i Flensborg
Traktor Isarena

Traktor Isarena (, ) er en indendørs arena beliggende i Tjeljabinsk, Rusland. Den bruges til forskellige indendørs arrangementer og er hjemmebane for ishockeyklubben Traktor Tjeljabinsk. Kapaciteten er 7.500 tilskuere. Den erstattede Junost Sportspalads som hjemmebane for Traktor i 2009.

Ekstern henvisning

Arena information  

Idrætsanlæg i Rusland
Sport i Tjeljabinsk
Rostojávri

Rostojávri er en sø i Målselv kommune, Troms og Finnmark, på grænsen mellem Norge og Sverige. Søen, der er 	16 kilometer lang og op til 4 km bred, ligger øverst i Rostadalen, helt mod øst i Øvre Dividal nationalpark. Søen har afløb til Rostaelva (en biflod til Målselva) mod nordvest, og til Torne älv mod syd.

Målselv
Norrbotten
Søer i Sverige
Søer i Troms og Finnmark
Kysjtym-ulykken

Kysjtym-ulykken (, ) var en alvorlig atomulykke, der fandt sted den 29. september 1957 på Majak-anlægget til oparbejdning af atombrændsel, ca. 150 km nordvest for byen Tjeljabinsk. Man estimerer at udslippet var på cirka to millioner Curie (2 MCi). Ulykken medførte op mod 200 dødsfald og sygdom i Tjeljabinsk oblast, men byen Tjeljabinsk gik fri. 10.000 mennesker blev evakueret og op imod en halv million mennesker i området er blevet udsat for stråling over de tilladte grænseværdier – i nogle tilfælde op til 20 gange mere end hos ofrene for Tjernobylulykken.

Årsagen til eksplosionen var manglende vedligeholdelse af kølesystemet i den ene af tankene til opbevaring af brugte brændselsstave. En læk i systemet opstået året før var ikke udbedret, og henfaldsprodukterne fra brændselsstavene begyndte at tørre ud. Det udløste til sidst en kemisk eksplosion i de udkrystalliserede nitratsalte. Som følge af eksplosionen undslap en masse radioaktive stoffer fra anlægget.

Anlægget blev opført i stor hast og fuldstændig hemmeligt i 1945-48 som del af Sovjetunionens atomvåbenprogram. Anlægget skulle oprindeligt bruges til at producere plutonium til våbenbrug, og fem kernereaktorer blev opført til dette formål. Senere blev anlægget bygget om til at oparbejde plutonium fra nedlagte atomvåben til brændsel.

Arbejdsmiljøet var fra starten elendigt hvilket gav anledning til megen sygdom blandt de ansatte, og der var flere mindre ulykker.

I de første år blev der udledt en del radioaktivt forurenet vand til en række mindre søer i nærheden af anlægget og ud i floden Techa, som løber ud i floden Ob.

Majak var målet for Francis Gary Powers spionflyvning med et U-2-fly i maj 1960.

Først i 1992 blev ulykken officielt indrømmet. Også i 1967 og 1968 forekom alvorlige ulykker på Majak.

Noter 

Sovjetunionens historie
Tjeljabinsk
Kernekraftulykker
Miljøkatastrofer
Sundhedskatastrofer
Begivenheder i 1957
Troels Smith

Troels Smith (født 1672 i Bragernæs, død 30. juni 1730 i København) var en dansk generalfiskal.

Han var født i Bragernæs og søn af assessor i den norske overhofret, kommercekommissarius Laurits Lauritsen Smith (død 1686) og hans 1. hustru, Anne Mortensdatter Sand. Efter moderens død sendtes han til Aalborg, fra hvis latinskole han dimitteredes 1688, hvorpå han studerede jura, først i København og siden i udlandet, således 1697 i Oxford. 1702 fik han bestalling som prokurator ved Højesteret samt alle over- og underretter i Danmark og Norge, udnævntes 1716 til kancelliråd og generalfiskal og 1729 til justitsråd. Smith, der 1719 havde købt Davrup (Skippinge Herred), døde i København 30. juni 1730.

Hans efterladte enke, Ellen født Kaasbøll (født 1682), datter af præsident Peter Kaasbøll, døde 4. marts 1748 på Bækkeskov hos svigersønnen, justitsråd Bredo von Munthe af Morgenstierne.

Kilder 
  Biografi af C.E.A. Schøller

Personer i Dansk Biografisk Leksikon
Generalfiskaler
Godsejere fra Danmark
Danskere i 1600-tallet
Danskere i 1700-tallet
Nordmænd i 1600-tallet
Nordmænd i 1700-tallet
Prokuratorer fra Danmark